IJK 2020 en la reto
#000000
La reta IJK okazis per platformo kreita de E@I nomata Retevent. Ĉiuj aliĝintoj ricevis retpoŝtmesaĝon kun konto en la platformo.
#000001
La reta IJK okazis per platformo kreita de E@I nomata Retevent. Vi ne bezonas instali ion ajn, vi nur bezonas retumilon (Chrome aŭ Firefox rekomenditaj). Ĉiuj aliĝintoj ricevas retmesaĝon kun la platformo, kaj ensalutas per sia retpoŝtadreso kaj tiu pasvorto.
#000002
Se konto ekzistas por vi, vi ricevos retpoŝtmesaĝon kun nova
#000003
La parto maldekstre supre (flave markita) montras vian profilon, kaj butonon por redakti ĝin. La parto maldekstre meze (ruĝe markita) estas la menuo, per kiu vi iras al aliaj partoj de la IJK. Ĝi montras grize, en kiu paĝo vi nun estas. Per la simbolo kun tri horizontaj strekoj supre (verde markita) vi povas kaŝi la menuon kaj profilon. La rando sube (rozkolore markita) montras la plej aktualan gravan anoncon de la organiza teamo. La resto de la ekrano (blue markita) estas la nuna paĝo. Komence vi estas en ‘Nuna programo’.
#000004
Ni rekomendas, ke vi unue redaktu vian profilon. Klaku la verdan butonon maldekstre sub via nomo ‘REDAKTU PROFILON’. Vi vidos la jenan paĝon:
#000005
Skribu en la unua kampo la nomon, kiun vi volas montri al aliaj. Skribu en la dua kampo vian landon (aŭ regionon, aŭ urbon...), kiun vi volas montri al aliaj. En la mezo de la paĝo estas granda verda “+”-butono, per kiu vi povas aldoni glumarkojn al via profilo. Per glumarkoj aliaj partoprenatoj rapide vidos, kion vi faras kaj kio interesas vin. Sub tio vi povas skribi citaĵon, kiu estos videbla en via profilo, kaj kontaktinformojn. Ni rekomendas skribi vian uzantnomon en Telegramo, en la formato t.me/uzantnomo.
#000006
Nun vi skribu vian retpoŝtadreson kaj kreu uzantnomon kaj pasvorton. En la sekva paĝo vi nun povas alŝuti bildon.
#000008
Se vi nun skribas en la profilpaĝo la saman retpoŝtadreson, kiun vi donis al Gravatar, via profilbildo aŭtomate aperos. Multaj aliaj retpaĝoj uzas la saman sistemon, kaj vi nun jam havas profilbildon por ili!
#000009
Klaku en la menuo ‘Nuna programo’ por reveni al la ĉefa paĝo kun la programo. Vi vidas ĉi tie la programerojn nun okazantajn, ĵus okazintajn, kaj baldaŭ okazontajn. Maldekstre estas la horo kaj la nomo de la programero, kaj super tio estas la tipo: SPEKTAĴO, KLASĈAMBRO, aŭ VIDBABILEJO. Dekstre vi povas klaki la triangulon por eniri aŭ spekti la programeron (se ĝi ne estas en estonteco.
#000010
Spektaĵo havas grandan video-ludilon. Vi povas klaki dekstre sur la simbolo kun la kvar sagoj por montri ĝin sur via tuta ekrano. Sub la video-ludilo estas babilejo, kie vi povas skribi tekston al aliaj spektantoj. Vi ankaŭ povas klaki sur “DEMANDEJO”, kaj tie proponi demandon al la prezentanto, aŭ voĉdoni per dikfingro por demandoj proponitaj de aliaj.
#000011
Klasĉambro aspektas tiel. Iu prezentas per bildoj kaj kamerao en la dekstra flanko de la ekrano. Maldekstre vi povas vidi aliajn partoprenantojn kaj skribi en la tekstbabilejo. Se la prezentanto permesas tion, vi ankaŭ povas paroli per mikrofono, aŭ eĉ montri vin per kamerao.
#000012
Kelkfoje la partoprenantoj estas sendataj al subĉambroj por difinita tempodaŭro. Dum tiu tempo vi povos skribi kaj paroli kun la partoprenantoj en la sama subĉambro, kaj post la difinita tempo vi ĉiuj revenas al la ĉefa ĉambro.
#000013
VIDBABILEJO estas ĉambro, en kiu ĉiuj povas paroli per mikrofono kaj/aŭ kamerao. Vi ankaŭ povas skribi tekston per la maldekstra tekstbalono-butono, aŭ levi vian manon per la maldekstra mano-butono.
#000014
Se la bildo kaj sono
de aliaj partoprenantoj ŝajnas malbona, vi verŝajne havas tro
malrapidan interreton. Klaku dekstre la butonon kun tri punktoj, kaj
#000015
En tiu ĉi paĝo estas listo de ĉiuj gravaj anoncoj, kiuj aperis
en la IJK. Sub la paĝo vi ĉiam vidas la plej aktualan.
#000016
La paĝo Plena programo similas al la ĉefpaĝo, sed ĝi montras pli multajn programerojn, ankaŭ tiujn post kelkaj tagoj aŭ antaŭ longa tempo. Uzu tiun paĝon por plani vian tagon aŭ spekti interesajn programerojn de hieraŭ.
#000017
Klaku maldekstre sur “Vidbabilejoj” por montri tri vidbabilejojn, kiuj ĉiam funkcios: la Komencantejo, Koridoro kaj Manĝejo. Ili funkcias same kiel la vidbabilejoj en la programo.
#000018
La Komencantejo estas por komencantoj de Esperanto. Parolu malrapide kaj klare ĉi tie, kaj helpu aliajn lerni la lingvon. La Koridoro estas loko por paroli pri la programo: kiun programeron vi vizitos post la paŭzo? La Manĝejo estas loko por paŭzi kun rapidmanĝo, aŭ ĝuste por montri vian kuirarton. Aŭ simple por paŭzumi sen manĝo.
#000019
Se vi klakas en la menuo sur “Tekstbabilejoj”, vi povas elekti el tri tekstbabilejoj, kiuj ĉiam funkcias. Simple sube skribu vian mesaĝon kaj ĝi aperos en la ekrano apud via nomo.
#000020
Ĉu vi volas scii pli pri iu partoprenanto, kun kiu vi ĵus babilis? Klaku maldekstre en la menuo “Partoprenantoj”. Alfabeta listo de partoprenantoj aperas. Super la listo estas serĉkampo, en kiu vi povas skribi la nomon. Atentu: la serĉilo funkcias nur per plenaj vortoj, ĝi ne povas trovi partojn de vortoj.
#000021
Kiam vi klakas sur unu el la partoprenantoj, vi vidos la profilon, kun kontaktinformoj kaj pli.
#000022
Laste en la menuo estas la Regularo kaj tiuj ĉi instrukcioj. Se vi ankoraŭ ne faris, legu la regulojn, ĉar tiel ni povas havi agrablan kongreson por ĉiuj. Partoprenantoj, kiuj ofte aŭ forte rompas regulojn, povas perdi aliron al la IJK-platformo, portempe aŭ ĝis la fino de la kongreso. Se vi pensas, ke iu alia rompas la regulojn, skribu en la IJK-helpcentro: 
#000023